TV7 JERUUSALEMMA UUDISED
Meie tänased teemad -
Punase mere ja Surnumere vahele ehitatakse kanal
Naatsaretis peksti araabia kristlasest kirikuõpetaja poega
EL maksab Gaza ametnikele palka tegemata töö eest
Sünnipärased Iisraeli kristlased tahavad eristuda araabia moslemeist
TV7 Jeruusalemma Uudistest - Shalom!
Ynet News kirjutab Iisraeli, Jordaania ja PO lepingust,
mis sõlmiti tseremoonial Maailmapanga peakorteris
ja mis lubab veejuhtme ehitamist Punase mere ja Surnumere vahele.
Iisraeli energiaministri sõnul on leping ajalooline
ja unistuse täitumine,
mille abil tagatakse lisavee saamine Iisraeli,
Läänekalda ja Jordaania elanikele.
Kahe mere kanali nimelise veejuhtme kaudu voolab igal aastal põhja
ca 100 miljonit kuupmeetrit vett
ja nii aeglustatakse Surnumere kuivamist.
Lepingu järgi ehitavad iisraellased, jordaanlased ja palestiinlased
ühise veepuhastustehase
ja jagavad puhastatud vee omavahel vastavalt kokkuleppele.
Israel Today kirjutab kreeka ortodoksi preestri Gabriel Nadafi
17-aastase poja peksmisest, mis juhtus Naatsaretis.
Nadafi poeg viidi peahaavade tõttu haiglasse.
Peksmise ajendiks peetakse Nadafi tööd.
Ta õhutab noori araabiakeelseid kristlasi Iisraeli armeesse astuma
ja lojaalseteks juudiriigi kodanikeks hakkama.
Nadaf on saanud varem kohalikelt moselmitelt
hulgaliselt tapmisähvardusi,
kuid tema poega peksnu toetab ilmselt
Knesseti radikaalset vasakparteid Hadashi.
Nadafi on tabanud ka Knesseti araablastest moslemite halvakspanu.
Nadaf ütles juhtumi kommentaariks, et samal ajal,
kui tema püüab liita noori Iisraeli ühiskonnaga,
püüavad äärmuselemendid endiselt Iisraeli ühiskonda jagada,
õhutades temavastast viha.
Nadafi sõnul ületas tema poja peksmine taluvuspiiri.
Nadafi naine ja teine poeg ei julge kodust välja minna.
Iisraeli asekaitseministri Danny Danoni sõnul
on mindud sõnadest tegudele, kui isa Nadaf ja tema pere,
ning teisedki kristlased, kes tahavad teenida Iisraeli armees,
peavad elama hirmus.
Danon kordas, et juudiriik on tänulik isa Nadafi
ja teiste araabiakeelsete kristlaste julguse eest.
Danon õhutas Iisraeli ametnikke
lõpetama Knesseti araablastest liikmeilt lähtuvat
kihutustööd isa Nadafi vastu.
Ynet Newsi teatel maksab EL Fatah ametnikele Gazas palka,
kuigi enamik neist lõpetas töö juba 2006. a,
kui Hamas haaras Gazas väevõimuga kontrolli.
EL inspektorid soovitasid, et ametiühing lõpetaks palgamaksmise
neile Palestiina ametnikele Gazas, kes ei tee tööd.
Asi sai avalikuks, kui Euroopa Kogukondade Raamatupidamiskohus
uuris täpsemalt, kuidas EL'i poolt Palestiina omavalitsusele antud
1 miljardi euro suurust majandusabi on kasutatud.
2007. a, kui Hamas haaras Gaza PO presidendilt Abbasilt,
lõpetas ca 61 000 ametnikku aruandmise oma töö kohta.
Abbas otsustas maksta neile palka tingimusel,
et nad jäävad koju ega tööta Hamasi valitsusele.
Põhimõtteliselt on Abbas suutnud selle meetodiga säilitada
oma poliitilise toetuse Gazas
ja tõrjuda Hamasi katsed oma võimu süvendada.
Inspektorite sõnul maksab EL 1/5 PO 170 000 ametniku palgast
nii Gazas kui Läänekaldal.
Ühe Gaza kontori 125 töötajast ei käinud 90 tööl.
Raporti koostanud Hans Wessbergi sõnul
oleks vaja põhjalikke kontrolle,
nagu näiteks õhutada POd tegema uusi uuendusi
eelkõige raamatupidamise suhtes.
Wessberg soovitas ka EL abi maksmist
Gaza asemel Läänekaldale, kuid Euroopa Komisjoni esimees
Peter Stano seisis praeguse süsteemi säilitamise eest.
Ta küsis, kes neid inimesi ülal peab, kui PO neile palka ei maksaks.
Stano väitel satuvad inimesed ilma sissetulekuta
äärmusliikumiste küüsi tänu jõududele,
millega EL-l puuduvad igasugused sidemed.
Euroopa Komisjoni avalduse järgi
teeb EL PO-le palku ja pensione makstes ettevalmistusi
kahe-riigi-lahenduse kehtestamiseks Iisraeli ja palestiinlaste konfliktis.
Israel Today teatel kontakteerus kristlik juht Shadi Halouli toimetusega
ja palus ajalehel rikkuda peavoolu norme ning lõpetada
kristlike kogukondade liikmete nimetamise araablasteks.
Halouli sõnul oleks sünnipärastele Iisraeli kristlastele
sobivam etniline nimetus aramealased.
Haloul on korduvalt meenutanud, et kristlased olid maal
kaua enne araabia moslemite saabumist.
Haloul püüab elustada ka aramea keelt
ning aidata oma pürgimustega anda kohalikele kristlastele uut,
või pigem uuendatud isiksust, mis eristuks araabia moslemeist.
Need olid meie tänased uudised. Õnnistatud jõule!
Shalom ja kohtumiseni!
Tõlge: Monika Jaaguri